CELEX: 62013TN0611
Language: hu
Date: 2013-11-21 00:00:00
Title: T-611/13. sz. ügy: 2013. november 21-én benyújtott kereset — Australian Gold kontra OHIM — Effect Management & Holding (HOT)

25.1.2014   
            
            
               HU
            
            
               Az Európai Unió Hivatalos Lapja
            
            
               C 24/34
            
         2013. november 21-én benyújtott kereset — Australian Gold kontra OHIM — Effect Management & Holding (HOT)
   (T-611/13. sz. ügy)
   2014/C 24/63
   A keresetlevél nyelve: angol
   
      Felek
   
   
      Felperes: Australian Gold LLC (Indianapolis, Egyesült Államok) (képviselők: A. von Mühlendahl és H. Hartwig ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Effect Management & Holding GmbH (Vöcklabruck, Ausztria)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának 2013. szeptember 10-i határozatát (R 1881/2012-4. sz. ügy);
            
         
               —
            
            
               az alperest, és beavatkozása esetén a fellebbezési tanács előtti eljárásban részt vevő másik felet kötelezze a költségek viselésére.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: a HOT szóelemet tartalmazó ábrás védjegy a 3., 5., 16. és 25. osztályba tartozó áruk vonatkozásában — az Európai Uniót megjelölő, 797 277. sz. nemzetközi védjegy.
   
      A közösségi védjegy jogosultja: a fellebbezési tanács előtti eljárásban részt vevő másik fél.
   
      A közösségi védjegy törlését kérelmező fél: a felperes.
   
      A törlés iránti kérelem indokolása: a közösségi védjegyrendelet 7. cikke (1) bekezdésének b) és c) pontjával együttesen értelmezett 52. cikke (1) bekezdésének a) pontjában szereplő okok.
   
      A törlési osztály határozata: a törlési osztály a törlési kérelemnek részben helyt adott.
   
      A fellebbezési tanács határozata: a fellebbezési tanács a fellebbezést részben elutasította.
   
      Jogalapok: a közösségi védjegyrendelet 7. cikke (1) bekezdésének b) és c) pontjával és 8. cikke (3) bekezdésével együttesen értelmezett 52. cikke (1) bekezdése a) pontjának megsértése.